Document ID: 32001D0287

Απόφαση της Επιτροπής
της 2ας Απριλίου 2001
με την οποία αναγνωρίζεται, καταρχήν, η πληρότητα του φακέλου που υπεβλήθη για λεπτομερή εξέταση με σκοπό την ενδεχόμενη καταχώρηση της Mesosulfuron-methyl στο παράρτημα I της οδηγίας 91/414/ΕΟΚ του Συμβουλίου όσον αφορά τη διάθεση φυτοπροστατευτικών προϊόντων στην αγορά
[κοινοποιηθείσα υπό τον αριθμό Ε(2001) 1000]
(Κείμενο που παρουσιάζει ενδιαφέρον για τον ΕΟΧ)
(2001/287/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2000/80/ΕΚ της Επιτροπής(2), και ιδίως το άρθρο 6 παράγραφος 3,
Εκτιμώντας τα ακόλουθα:
(1) Η οδηγία 91/414/ΕΟΚ (στο εξής αποκαλούμενη "η οδηγία") προβλέπει την κατάρτιση ενός κοινοτικού καταλόγου δραστικών ουσιών, η χρήση των οποίων επιτρέπεται σε φυτοπροστατευτικά προϊόντα.
(2) Η εταιρεία Aventis υπέβαλε στις γαλλικές αρχές, στις 15 Δεκεμβρίου 2000, φάκελο για τη δραστική ουσία Mesosulfuron methyl, με σκοπό την καταχώρησή της στο παράρτημα I της οδηγίας.
(3) Οι γαλλικές αρχές δήλωσαν στην Επιτροπή ότι μετά από μια αρχική εξέταση φαίνεται ότι ο φάκελος περιλαμβάνει όλα τα στοιχεία και τις πληροφορίες που απαιτούνται από το παράρτημα II της οδηγίας και, για τουλάχιστον ένα φυτοπροστατευτικό προϊόν που περιέχει τη σχετική δραστική ουσία, πιστεύουν ότι ο φάκελος περιλαμβάνει όλα τα στοιχεία και τις πληροφορίες που απαιτούνται από το παράρτημα III της οδηγίας. Στη συνέχεια, σύμφωνα με το άρθρο 6 παράγραφος 2, ο φάκελος διεβιβάσθη από τον αιτούντα στην Επιτροπή και στα άλλα κράτη μέλη.
(4) Ο φάκελος παρεπέμφθη στη μόνιμη φυτοϋγειονομική επιτροπή, στις 2 Φεβρουαρίου 2001.
(5) Με το άρθρο 6 παράγραφος 3 της οδηγίας απαιτείται επίσημη επιβεβαίωση σε κοινοτικό επίπεδο ότι κάθε φάκελος πληροί τις απαιτήσεις για τις πληροφορίες που καθορίζονται στο παράρτημα II και, για τουλάχιστον ένα φυτοπροστατευτικό προϊόν που περιέχει τη σχετική δραστική ουσία, στο παράρτημα III της οδηγίας.
(6) Η επιβεβαίωση αυτή είναι αναγκαία για να καταστεί δυνατή η λεπτομερής εξέταση του φακέλου και για να μπορέσουν τα κράτη μέλη να χορηγήσουν προσωρινή έγκριση για φυτοπροστατευτικά προϊόντα που περιέχουν τη σχετική δραστική ουσία σύμφωνα με τους όρους που καθορίζονται στο άρθρο 8 παράγραφος 1 της οδηγίας.
(7) Η παρούσα απόφαση δεν προδικάζει το δικαίωμα της Επιτροπής να ζητήσει από τον αιτούντα να υποβάλλει στο κράτος μέλος εισηγητή περαιτέρω στοιχεία ή πληροφορίες, ώστε να διευκρινιστούν ορισμένα σημεία του φακέλου. Το αίτημα για την υποβολή περαιτέρω στοιχείων αναγκαίων προς διευκρίνιση του φακέλου δεν επηρεάζει τη χρονική προθεσμία κατάθεσης της έκθεσης που αναφέρεται στην καρωτέρω αιτιολογική σκέψη 9.
(8) Τα κράτη μέλη και η Επιτροπή συμφωνούν ότι η Γαλλία θα εξετάσει ενδελεχώς το φάκελο για την ουσία Mesosulfuron methyl.
(9) Η Γαλλία θα υποβάλει στην Επιτροπή έκθεση με τα πορίσματα των εξετάσεων, συνοδευόμενα από τυχόν συστάσεις για καταχώρηση ή μη και τυχόν σχετικούς όρους, το συντομότερο δυνατό και το αργότερο σε διάστημα ενός έτους από την ημέρα δημοσίευσης της παρούσας απόφασης.
(10) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο φάκελος που υποβλήθηκε από την Aventis στην Επιτροπή και στα κράτη μέλη με σκοπό την καταχώρηση της Mesosulfuron methyl ως δραστικής ουσίας στο παράρτημα I της οδηγίας 91/414/ΕΟΚ και ο οποίος παραπέμφθηκε στη μόνιμη φυτοϋγειονομική επιτροπή στις 2 Φεβρουαρίου 2001 ικανοποιεί, καταρχήν, τις απαιτήσεις ως προς τα στοιχεία και τις πληροφορίες που προβλέπονται στο παράρτημα II της οδηγίας. Ο φάκελος πληροί τις απαιτήσεις σε στοιχεία και πληροφορίες που τάσσονται στο παράρτημα III της οδηγίας ως προς ένα φυτοπροστατευτικό προϊόν που περιέχει την ουσία Mesosulfuron methyl, λαμβάνοντας υπόψη τις προτεινόμενες χρήσεις.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Απριλίου 2001.

Labels: 0
3
15
6